FaZe Clans opprinnelse kan spores tilbake til 30. mai 2010. De tidligere medlemmene FaZe Resistance, FaZe ClipZ og FaZe Housecat (senere ) grunnla spillklanen, med formålet om å danne et samfunn på det kontroversielle skytespillet Call of Duty: Modern Warfare 2. Dette ønsket de å oppnå gjennom YouTube-videoer, og de begynte derfor å publisere montasjer som fremhevet deres beste triks ved bruk av skarpskyttergevær (også kalt ). Spillklanen ble kort tid senere ledet av nåværende eier FaZe Temperrr (Thomas Oliveira) og FaZe CBass. I 2012 utvidet klanen seg for første gang til å også være et konkurrerende e-sport lag, ved å delta i turneringer på spillet Call of Duty: Modern Warfare 3. Siden den gang har de konkurrert i alle de senere Call of Duty-spillene, og har samlet inn over 11 millioner norske kroner i premiepenger fra disse konkurransene.